| **Ronilački klub Špinut** |
| --- |
|  |
| Rukovodstvo kluba |
| Predsjednik | Zdenko Prug |
| Dopredsjednik | Bruno Stanić |
| Članovi uprave | Božidar Katušić |
| Petar Šiško |
| Ivica Jelaska |
| Ivo Tvrde |
| Ognjen Šikić |
| Datum osnutka | 4. srpnja 1993. |
| Sjedište kluba | Lučica 7, Split |

**Ronilački klub Špinut** (RK Špinut) je jedan od ronilačkih klubova iz Splita, Hrvatska. Sjedište kluba je na adresi Lučica 7, Split. Klub je statutarno započeo s radom 4. srpnja 1993. godine.

Klub je u sastavu CMAS-a, registriran je pri Hrvatskom ronilačkom savezu kao krovnoj organizaciji ronilaštva u Hrvatskoj i punopravni je član Zajednice tehničke kulture (ZTK). Kroz svoje višegodišnje djelovanje klub održava kontakte i surađuje s ostalim ronilačkim klubovima u Splitsko-dalmatinskoj županiji, kao i u Hrvatskoj.

Povijest
--------

### Osnutak kluba

Vezano uz izgradnju Lučice u Splitu, 1987. godine započinje organiziranje grupe ronioca: Jakov Jeričević, Miro Jeričević, Marijan Dragan, Božidar Katušić i dr. Njihovo djelovanje bilo je iskljućivo u rekreativne svrhe, ipak imalo je značajnu ulogu u samom nastanku RK Špinut.

### Razdoblje Domovinskog rata i službeni osnutak kluba

Tijekom Domovinskog rata članovi RK Špinut aktivno sudjeluju kao pojedinci u raznim akcijama vađenja vojnih plovila kao i u drugim aktivnostima vezanim uz obranu domovine.

Klub donosi svoj statut 4. srpnja 1993. godine i od tada počinje formalno djelovati, ima prvenstveno ekološko-edukativan karakter. Od službenog oformljenja kluba karakterizira ga stalan rast broja članova kao i zavidna aktivnost kluba u svim granama ronilaštva. U klubu i sada djeluje veći broj ljudi koji se profesionalno bavi ili su se bavili ronjenjem.

Instruktori
-----------

Klupski instruktori su:

* Bruno Stanić (I2)
* Božidar Katušić (I3) - specijalnosti: noćni zaron, dubinski zaron, suho odijelo i kompresorista

Klupski uspjesi
---------------

### Natjecanja

* 2004. Kup Hrvatske u podvodnim vještinama sa standardnom opremom u Bolu na Braču - ostvareno ekipno četvrto mjesto
* 2007. Kup Marjana u podvodnim vještinama održanom u Splitu - ostvareno ekipno prvo mjesto

### Druge aktivnosti

* 1994. - 2007. tradicionala klupska ekološka akcija *Marjanski čisti žali*
* domaćin savezne eko akcije 2005. godine
* 2006. osvojeno prvo mjesto u pripremanju brujeta
* 2007. osvojeno treće mjesto u pripremanju brujeta
* 2008. organizatori manifestacije "Terra blue - Split 08"
* redovno sudjelovanje na značajnijim eko akcijama u županiji kao i u eko akcijama na području čitavog Jadrana

Programi edukacije
------------------

Programi edukacije obuhvaćaju sve kategorije u ronilaštvu, od početnih pa do najnaprednijih kategorija, kao i sve specijalizacije vezane za napredna zvanja kao što su noćni zaron, dubinski zaron, ronilac kompresorist, ronilac u suhom odijelu i sl.

Uz suradnju sa vanjskim suradnicima klub po potrebi organizira određene specijalnosti za koje se pokaže interes članstva, a nema vlastiti kadar. To su prvenstveno podvodna fotografija i podvodna arheologija.

Pogledaj također
----------------

* CMAS
* Hrvatski ronilački savez
* Ronjenje
* Rekreacijsko ronjenje
* Plivanje

|  |  |
| --- | --- |
|  | *Nedovršeni članak* **Ronilački klub Špinut** *je u začetku. Možete pomoći Wikipediji tako da ga proširite*. |